Diari Oficial de la Generalitat Valenciana


Sumari del DOGV 6127, del 21-10-2009 (2009/11323)

RESOLUCIÓ de 2 de octubre de 2009, de la directora general d'Avaluació, Innovació i Qualitat Educativa i de la Formació Professional, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2009-2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11452


Data del document
:   02-10-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * personal docent
    * ajuda pública
    * política educativa
    * premi cultural
    * programa d'ensenyament
    * suport econòmic
    * nova pedagogia

RESOLUCIÓ de 2 de octubre de 2009, de la directora general d'Avaluació, Innovació i Qualitat Educativa i de la Formació Professional, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2009-2010. [2009/11908]
Per Orde de 22 d'abril de 2009, de la Conselleria d'Educació (DOCV núm. 6.015 de 18 de maig de 2009) es van convocar ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2009-2010.
Obrant en poder de l'òrgan instructor totes les sol·licituds presentades, es va constituir la comissió per a l'estudi i valoració dels projectes, segons estableix la base sexta de l'annex I de l'orde esmentada.
Complits els tràmits requerits en la convocatòria, una vegada transcorregut el termini d'al·legacions, estudiades i, si és el cas, ateses les dites al·legacions, s'han seleccionat els projectes conforme disposa la base sèptima de l'annex I de la mencionada orde.
En virtut de la delegació efectuada per la disposició final primera, resolc:
Primer
Concedir als projectes que figuren en l'annex I les quantitats que s'indiquen, segon les línies de financiació corresponents:
a) Per a centres públics, per un import global màxim de 153.124,15 euros, a càrrec del capítol II, del programa 421.50 del pressupost de la Generalitat per l'any 2009.
b) Per a centres docents privats concertats, per un import global de 9.338,53 euros a càrrec del capítol IV de la linea de subvenció 50222012 del programa 421.50 del pressupost de la Generalitat per l'any 2009.
Segon
Desestimar les sol·licituds dels centres docents que figuren en l'annex II per les raons que en cada cas s'indiquen.
Tercer
El pagament de les dites ajudes es realitzarà als centres docents segons s'estableix a la base onze de l'annex I de la dita orde.
Quart
Segons es disposa en la base deu, punt u i dos, de l'annex I de la mencionada orde, els centres beneficiàries que no presenten la documentació exigida fins al dia 20 de novembre de 2009, perdran el dret a percebre l'ajuda econòmica.
Les ajudes es percebran una vegada que la documentació presentada haja sigut aprovada per la Direcció General d'Avaluació, Innovació i Qualitat Educativa i de la Formació Professional, a proposta de la Comissió de Selecció, Seguiment i Avaluació.
Quint
De conformitat amb el que establixen els articles 107, 116 i 117 de la Llei 30/1992 de 26 de novembre (BOE núm.285 de 27.11.1992) modificats per la Llei 4/1999 de 13 de gener, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, que posa fi a la via administrativa, la present resolució podrà ser recorreguda potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 2 d'octubre de 2009.- La directora general d'Avaluació, Innovació i Qualitat Educativa i de la Formació Professional (p. d. Orde de 22 d'abril de 2009, DOCV núm 6.015 de 18 de maig de 2008): Mª Auxiliadora Hernández Miñana.